چین-ین سیچوان ایالتینده گوجلو یاغیش‌لار تورپاق سوروشمه‌سینه سبب اولوب. تورپاق و قایا پارچا‌لاری آلتیندا قالان 19 نفر اؤلوب.
تورپاق سوروشمه‌سی اؤلکه‌نین گونئی- باتی سینداکی سیچوان ایالتی‌نین لیسن شهرینده معدن‌ده باش وئریب.
بو، معدنچی‌لرین ایش و یاشاییش ساحه‌لری‌نین اولدوغو اراضییه تأثیر ائدیب.
چوخ‌لو سایدا ایشچی تورپاق و قایا پارچا‌لاری آلتیندا قالیب. 19 نفرین جسدی تاپیلیب.
اراضیده آختاریش- قورتارما ایشلری داوام ائدیر.
بیلدیریلیب کی، سوروشمه‌دن ایکی گون اول بؤلگه‌ده گوجلو یاغیش تأثیرلی اولوب.
